3. ลักษณะการประกอบธุรกิจ

3.1 ความเป็นมาของบริษัท

ปี 2523 โรงพยาบาลบำรุงราษฎร์เปิดดำเนินการเป็นโรงพยาบาลเอกชนแห่งแรกในย่าน
ใจกลางกรุงเทพมหานครด้วยขนาด 220 เตียง

ปี 2532 บริษัท โรงพยาบาลบำรุงราษฎร์ จำกัด (มหาชน) (“บริษัท”) ได้เข้าเป็นบริษัท
จดทะเบียนในตลาดหลักทรัพย์แห่งประเทศไทย

ปี 2540 โรงพยาบาลเปิดอาคารโรงพยาบาลปัจจุบัน ขนาด 554 เตียง

ปี 2542 โรงพยาบาลบำรุงราษฎร์ได้รับการรับรองมาตรฐาน ISO9002
และเป็นโรงพยาบาลเอกชนแห่งแรกที่ได้รับการรับรองคุณภาพโรงพยาบาลไทย (Thai Hospital
Accreditation หรือ HA)

ปี 2543 บริษัทได้ขอให้ตลาดหลักทรัพย์แห่งประเทศไทยหยุดการซื้อขายหลักทรัพย์ของบริษัท
เนื่องจากบริษัทอยู่ระหว่างการเจรจาปรับโครงสร้างหนี้กับเจ้าหนี้ และในเดือนสิงหาคมปีเดียวกัน
บริษัทประสบความสำเร็จในการปรับโครงสร้างหนี้กับเจ้าหนี้

ปี 2544 บริษัทได้รับประกาศนียบัตรรับรองคุณภาพมาตรฐาน ISO14001
ด้านการบริหารจัดการสิ่งแวดล้อม
และเป็นโรงพยาบาลแห่งแรกในเอเชียที่ได้รับรองคุณภาพมาตรฐาน ISO9001:2000
นอกจากนี้ยังได้รับการต่ออายุการรับรองคุณภาพโรงพยาบาลไทย (HA)
ทำให้โรงพยาบาลบำรุงราษฎร์เป็นโรงพยาบาลแห่งแรกของประเทศไทยที่ได้รับการรับรองคุณภาพมาตรฐานพร้อมกัน
3 มาตรฐาน ส่วนในเรื่องการขยายธุรกิจ บริษัทเล็งเห็นโอกาสในการขยายธุรกิจเข้าสู่
“การแพทย์เชิงป้องกัน” (Preventive Medicine) จึงเปิดศูนย์สุขภาพไวทัลไลฟ์
ซึ่งเริ่มเปิดให้บริการในวันที่ 28 สิงหาคม 2544

ปี 2545 จากการที่บริษัทมีผู้ป่วยชาวต่างชาติเข้ามาใช้บริการเพิ่มขึ้นอย่างต่อเนื่อง ในปี 2545
โรงพยาบาลจึงได้เปิดศูนย์บริการผู้ป่วยต่างชาติอย่างเป็นทางการ
อีกทั้งบริษัทได้ก่อตั้งหน่วยงานบำรุงราษฎร์อินเตอร์เนชั่นแนล หรือ BHI โดยในขณะนั้น BHI
มีวัตถุประสงค์ในการให้บริการปรึกษาและบริหารจัดการโรงพยาบาลในภูมิภาค ปัจจุบัน BHI
อยู่ภายใต้การดำเนินงานของบริษัทบำรุงราษฎร์อินเตอร์เนชั่นแนล จำกัด นอกจากนั้น
บริษัทยังมีการพัฒนาทางด้านคุณภาพอย่างต่อเนื่อง โดยโรงพยาบาลบำรุงราษฎร์
เป็นโรงพยาบาลแห่งแรกในเอเชียที่ได้รับการรับรองคุณภาพที่เป็นมาตรฐานระดับสากล โดย Joint
Commission International Accreditation (JCIA) จากสหรัฐอเมริกา

ปี 2546 เป็นปีที่บริษัทประสบความสำเร็จในการย้ายหลักทรัพย์ของบริษัทกลับไปยังหมวดการแพทย์
และเริ่มการซื้อขายในวันที่ 29 ตุลาคม 2546 เป็นต้นมา นอกจากนั้น
บริษัทได้เริ่มการขยายธุรกิจโดยสร้างอาคารผู้ป่วยนอกใหม่ เพื่อรองรับจำนวนผู้ป่วยที่เพิ่มขึ้น

ปี 2547 บริษัทลดมูลค่าหุ้นที่ตราไว้จากเดิมหุ้นละ 10 บาทเป็นหุ้นละ 5 บาท
เพื่อนำส่วนที่ลดลงของทุนชำระแล้วไปลดขาดทุนสะสมของบริษัท
และได้เปลี่ยนแปลงมูลค่าหุ้นที่ตราไว้จาก 5 บาทเป็น 1 บาท (Share Split)
ส่วนการขยายธุรกิจไปต่างประเทศ บริษัทย้ายการดำเนินงานของ BHI
ไปอยู่ภายใต้ความรับผิดชอบของบริษัทบำรุงราษฎร์อินเตอร์เนชั่นแนล จำกัด
ซึ่งเป็นบริษัทย่อยที่บริษัทถือหุ้น 100% ณ ขณะนั้น และได้ปรับเปลี่ยนนโยบายของ บริษัท
บำรุงราษฎร์อินเตอร์เนชั่นแนล จำกัด จากการให้บริการปรึกษาและบริหารจัดการ
เป็นการลงทุนในโรงพยาบาลต่างๆ ในภูมิภาค

ปี 2548 บริษัทบำรุงราษฎร์อินเตอร์เนชั่นแนล จำกัดได้ลงทุนในสัดส่วน 43.25% ในบริษัท เอเชียน
ฮอสพิทอล อิงค์ (AHI) ซึ่งเป็นผู้ดำเนินกิจการโรงพยาบาลเอกชนขนาด 253 เตียงในขณะนั้น
ในกรุงมะนิลา ประเทศฟิลิปปินส์

ปี 2549 บริษัทบำรุงราษฎร์อินเตอร์เนชั่นแนล จำกัดลงทุนในสัดส่วน 49% ในบริษัท บำรุงราษฎร์
ฮอสพิทอล ดูไบ ซึ่งเป็นบริษัทดำเนินกิจการโรงพยาบาลเอกชนขนาด 250 เตียงในรัฐดูไบ
สหรัฐอาหรับเอมิเรตส์ โดยคาดว่าจะต้องใช้เงินลงทุนทั้งสิ้นประมาณ 388 ล้านบาท
และบริษัทบำรุงราษฎร์อินเตอร์เนชั่นแนล จำกัด ได้จ่ายเงินลงทุนส่วนแรกเป็นจำนวน 25.8
ล้านบาทแล้ว นอกจากนี้ ในปี 2549 บริษัทบำรุงราษฎร์อินเตอร์เนชั่นแนล
จำกัดได้เพิ่มทุนโดยออกหุ้นสามัญใหม่จำนวน 5,764,701 หุ้นให้กับนักลงทุนเชิงกลยุทธ์ คือ
Temasek, Istithmar และ ธนาคารกรุงเทพ จำกัด (มหาชน)
ซึ่งทำให้สัดส่วนการถือหุ้นของบริษัทในบริษัทบำรุงราษฎร์อินเตอร์เนชั่นแนล จำกัด ลดลง จาก 100%
เหลือ 51%

ปี 2550 สำหรับการขยายธุรกิจในกรุงเทพมหานคร
บริษัทได้สร้างอาคารบำรุงราษฎร์อินเตอร์เนชั่นแนลคลินิก ซึ่งแล้วเสร็จและเปิดศูนย์ตรวจสุขภาพ ชั้น
11 และที่จอดรถเมื่อต้นปี 2550

ในปี 2550 บริษัท บำรุงราษฎร์ อินเตอร์เนชั่นแนล จำกัดได้เพิ่มทุนจดทะเบียน จาก
1,176,470,100 บาท เป็น 2,749,336,700 บาท โดยมีการเพิ่มทุนสองครั้ง ครั้งแรก
เพื่อให้กลุ่มบริษัท Asia Financial Holdings Limited เข้าเป็นผู้ถือหุ้น 19.5%
เป็นผลให้สัดส่วนการถือหุ้นของบริษัทใน บริษัท บำรุงราษฎร์ อินเตอร์เนชั่นแนล จำกัดลดลงจาก
51.0% เป็น 31.5% ดั้งนั้นสถานะของบริษัทบำรุงราษฎร์อินเตอร์เนชั่นแนล
จำกัดได้เปลี่ยนจากบริษัทย่อย เป็นบริษัทร่วมของบริษัท และการเพิ่มทุนครั้งที่สอง เพื่อการลงทุนของ
บริษัท บำรุงราษฎร์ อินเตอร์เนชั่นแนล จำกัด

บริษัท บำรุงราษฎร์ อินเตอร์เนชั่นแนล จำกัดได้ลงทุน 100% เป็นเงิน 75 ล้านเหรียญสหรัฐ
ในบริษัท เอเชีย รีนัล แคร์ จำกัด (ARC) ผู้ให้บริการฟอกไตเอกชนที่ใหญ่ที่สุดในเอเชีย นอกจากนี้
บริษัทบำรุงราษฎร์อินเตอร์เนชั่นแนล จำกัด ได้ลงนามในสัญญา 4 ปี บริหารโรงพยาบาล มาฟรัก
กับสำนักงานสาธารณสุขรัฐอาบูดาบี
และได้แปลงรายได้จากกิจการบริหารโรงพยาบาลซึ่งได้รับจากเอเชียน ฮอสพิทอล อิงค์ (AHI)
ในประเทศฟิลิปปินส์ เป็นหุ้น เป็นผลให้สัดส่วนการถือหุ้นของ บริษัท บำรุงราษฎร์ อินเตอร์เนชั่นแนล
จำกัดใน AHI เพิ่มขึ้นจาก 43.25% เป็น 45.5% ณ วันที่ 31 ธันวาคม 2550

บริษัท โกลเบิลแคร์ โซลูชั่น (ประเทศไทย) จำกัด (GCS Thailand)
บริษัทร่วมซึ่งบริษัทถือหุ้นในสัดส่วน 30% ได้ขายผลิตภัณฑ์ซอฟท์แวร์ และสินทรัพย์อื่นๆ
ให้กลุ่มไมโครซอฟท์คอร์ปอเรชั่น เป็นผลให้บริษัทมีส่วนแบ่งกำไรจาก GCS Thailand จำนวน 829
ล้านบาทในไตรมาสที่ 4 ปี 2550 และ GCS Thailand ได้ดำเนินการจดทะเบียนเปลี่ยนชื่อจาก
บริษัท โกลเบิลแคร์ โซลูชั่น (ประเทศไทย) จำกัด เป็น บริษัท ซีดีอี เทรดดิ้ง จำกัด

ปี 2551 สำหรับการขยายธุรกิจในกรุงเทพมหานคร บริษัทได้เปิดอาคารบำรุงราษฎร์
อินเตอร์เนชั่นแนลคลินิก อย่างเป็นทางการในเดือนมิถุนายน 2551 โดยเปิดพื้นที่ให้บริการเพิ่มอีก 7
ชั้น ซึ่ง 4 ชั้นเป็นคลินิกผู้ป่วยนอก เป็นผลให้ความสามารถในการให้บริการผู้ป่วยนอกเพิ่มขึ้น จาก
3,500 คนต่อวัน เป็น 4,500 คนต่อวัน นอกจากนี้ ในปี 2551 โรงพยาบาลได้ลงทุนในเทคโนโลยี
เพื่อพัฒนาคุณภาพในการให้บริการ โดยเน้นถึงความปลอดภัยของผู้ป่วยเป็นสำคัญ
ซึ่งรวมถึงระบบการจัดการยาแบบอัตโนมัติ หรือ “หุ่นยนต์จัดยา” (Pharmacy Robot)
ซึ่งเป็นหุ่นยนต์จัดยาเครื่องแรกในเอเชีย และ “ระบบห้องปฎิบัติการทางการแพทย์อัตโนมัติ (Lab
Automation) ของเบคแมน คูลเตอร์ (Beckman Coulter)” แห่งแรกในประเทศไทย
นอกจากนี้ บริษัทได้ซื้อคืนอาคารบีเอชทาวเวอร์ ในจำนวนเงิน 470 ล้านบาทจากธนาคารกรุงเทพ
จำกัด (มหาชน) โดยที่ในปัจจุบัน อาคารบีเอช ทาวเวอร์
ให้บริการห้องพักให้เช่าแก่ผู้ป่วยต่างชาติและครอบครัว
และบริษัทมีแผนที่จะแปลงเป็นห้องผู้ป่วยในเมื่อมีความต้องการ

สำหรับธุรกิจต่างประเทศ ในเดือนกุมภาพันธ์ ปี 2551 บริษัทบำรุงราษฎร์อินเตอร์เนชั่นแนล
จำกัดได้เพิ่มทุนจดทะเบียนจาก 2,749,336,700 บาท เป็น 3,199,336,700 บาท
เพื่อลงทุนในการขยายกิจการของ AHI ในประเทศฟิลิปปินส์ ในการสร้างอาคารโรงพยาบาลใหม่
เนื่องจากบริษัท บำรุงราษฎร์ อินเตอร์เนชั่นแนล จำกัด เป็นผู้ถือหุ้นผู้เดียวที่เพิ่มทุนใน AHI
ประกอบกับการแปลงรายได้จากกิจการบริหารโรงพยาบาลเป็นหุ้น
เป็นผลให้สัดส่วนการถือหุ้นของบริษัทบำรุงราษฎร์อินเตอร์เนชั่นแนล จำกัดใน AHI เพิ่มขึ้นจาก
45.5% เป็น 54.4% ณ วันที่ 31 ธันวาคม 2551

ในเดือนธันวาคม ปี 2551 บริษัท และบริษัทเอเชีย รีนัล แคร์ (เอสอีเอ) จำกัด (ARC (SEA))
ซึ่งเป็นบริษัทย่อยซึ่งบริษัทบำรุงราษฎร์อินเตอร์เนชั่นแนล จำกัด ถือหุ้น 100% ผ่านบริษัทเอเชีย รีนัล
แคร์ จำกัด ได้ร่วมลงทุนจัดตั้งบริษัทเอเชีย รีนัล แคร์ (ประเทศไทย) จำกัด (ARC Thailand)
ซึ่งมีทุนจดทะเบียนและชำระแล้ว 12 ล้านบาท บริษัทถือหุ้นใน ARC Thailand ในสัดส่วน 51%
และ ARC (SEA) ถือหุ้นที่เหลืออีก 49%

ปี 2552 โรงพยาบาลในกรุงเทพมหานคร อยู่ระหว่างการปรับปรุงและยกระดับห้องผู้ป่วยในทั้งหมด
โดย ณ วันที่ 31 ธันวาคม 2552 มีห้องที่ปรับปรุงเรียบร้อยแล้ว 341 ห้อง
และคาดว่าการปรับปรุงห้องดังกล่าว จะเสร็จสิ้นทั้งหมดภายในเดือนพฤษภาคม 2553

ในเดือนกุมภาพันธ์ 2552 ARC Thailand ได้ลงทุนในสัดส่วน 20% ในบริษัท เนพโฟรเมด จำกัด
(เนพโฟรเมด) ซึ่งเป็นบริษัทที่มีคลินิกฟอกไต 14 แห่งในประเทศไทยในขณะนั้น
และเมื่อรวมกับสัดส่วนที่ ARC (SEA) ถือหุ้นในเนพโฟรเมดโดยตรงอีก 40% แล้ว
กลุ่มบริษัทถือหุ้นในเนพโฟรเมดทั้งสิ้น 60%

ในเดือนพฤศจิกายน 2552 บริษัทบำรุงราษฎร์อินเตอร์เนชั่นแนล จำกัดได้ขายหุ้นทั้งหมดในบริษัท
บำรุงราษฎร์ ฮอสพิทอล ดูไบ คืนให้กับกลุ่ม Istithmar World โดยบริษัท บำรุงราษฎร์
อินเตอร์เนชั่นแนล จำกัด
ได้ตั้งค่าเผื่อการด้อยค่าของเงินลงทุนในโครงการดังกล่าวแล้วในงบการเงินประจำปี 2551
เมื่อโครงการได้หยุดดำเนินการชั่วคราว นอกจากนี้
สัดส่วนการถือหุ้นของบริษัทบำรุงราษฎร์อินเตอร์เนชั่นแนล จำกัดใน AHI เพิ่มขึ้นจาก 54.4% เป็น
56.4% ณ วันที่ 31 ธันวาคม 2552
เนื่องจากการแปลงรายได้จากกิจการบริหารโรงพยาบาลเป็นหุ้น

นอกจากนี้ ในปี 2552 บริษัทได้มีการจัดตั้งบริษัทย่อยใหม่ ซึ่งบริษัทถือหุ้น 100% จำนวนสองบริษัท
คือ (1) บริษัท เอเชีย โกลเบิล เฮลธ์ จำกัด (AGH) ซึ่งได้จดทะเบียนในฮ่องกง ในเดือนมีนาคม
2552 โดยมีทุนเรียกชำระแล้ว 4.8 ล้านเหรียญฮ่องกง (ประมาณ 22.08 ล้านบาท) ทั้งนี้ AGH
มีวัตถุประสงค์เพื่อหาโอกาสการลงทุนในธุรกิจการแพทย์และธุรกิจที่เกี่ยวข้องในภูมิภาค และ (2)
บริษัท เอเชีย โกลเบิล รีเสิร์ช จำกัด (AGR) ซึ่งได้จดทะเบียนในเดือนมิถุนายน 2552
โดยมีทุนจดทะเบียน 20,000,000 บาท ทั้งนี้ AGR มีวัตถุประสงค์เพื่อให้บริการด้านวิจัยทางคลินิก
(Clinical Research) และบริการอื่นที่เกี่ยวข้อง

ในปี 2552 บริษัทได้รับการยอมรับจากหลายองค์กรสำหรับความสำเร็จในหลายๆด้าน
โดยได้รับรางวัลดังต่อไปนี้

1. รางวัลความเป็นเลิศด้านการเจริญเติบโตทางธุรกิจ จาก ฟรอสต์ แอนด์ ซัลลิแวน

2. รางวัล “สถานประกอบกิจการดีเด่น ด้านแรงงานสัมพันธ์และสวัสดิการแรงงาน ประจำปี
2552”
ประเภทสถานประกอบกิจการขนาดใหญ่ที่ไม่มีสหภาพแรงงานซึ่งจัดโดยกรมสวัสดิการและคุ้มครองแรงงาน
กระทรวงแรงงาน

3. รางวัล “หนึ่งในสิบองค์กรนวัตกรรมยอดเยี่ยม ประจำปี 2552”
จากคณะพาณิชยศาสตร์และการบัญชี จุฬาลงกรณ์มหาวิทยาลัย

ปี 2553 การปรับปรุงและยกระดับห้องพักผู้ป่วยในของโรงพยาบาลในกรุงเทพมหานคร
ได้เสร็จสิ้นตามแผนที่วางในเดือนพฤษภาคม 2553 ณ วันที่ 31 ธันวาคม 2553
โรงพยาบาลมีเตียงพร้อมให้บริการจำนวน 484 เตียง โดยปี 2553 เป็นปีที่บริษัทครบรอบ 30
ปีในการให้บริการโรงพยาบาลและการแพทย์ บริษัทได้มีการฉลองครอบรอบ 30 ปีในเดือนกรกฎาคม
2553 พร้อมการจัดกิจกรรมและแพคเกจพิเศษเพื่อลูกค้า

ในเดือนมีนาคม 2553 บริษัทได้รับการรับรองคุณภาพมาตรฐานเพิ่มเติมใน 2 โรคเฉพาะทางจาก
JCIA คือ Diabetes Mellitus และ Chronic Kidney Disease
บริษัทได้เปิดศูนย์สูติ-นรีเวชแห่งใหม่บริเวณชั้น 2 อาคารโรงพยาบาลบำรุงราษฎร์อินเตอร์เนชั่นแนล

ในเดือนพฤษภาคม 2553 บริษัทบำรุงราษฎร์อินเตอร์เนชั่นแนล จำกัด
ได้ทำการลงนามในสัญญาขายหุ้นทั้งหมดของ ARC ให้แก่บริษัท Fresenius Medical Care
Beteiligungsgesellschaft mbH (“Fresenius Medical Care”)
ซึ่งเป็นบริษัทที่จัดตั้งในประเทศเยอรมนี โดยปัจจุบัน BIL ถือหุ้นของ ARC
ผ่านบริษัทย่อยในสัดส่วนร้อยละ 100

เพื่อให้สอดคล้องกับการขายดังกล่าวข้างต้น บริษัทโรงพยาบาลบำรุงราษฎร์ จำกัด (มหาชน)
ได้ลงนามในสัญญาเพื่อขายหุ้น ARC Thailand ซึ่งบริษัทถืออยู่ทั้งหมดในสัดส่วนร้อยละ 51 ให้กับ
บริษัท เนพโฟรแคร์ (ประเทศไทย) จำกัดซึ่งเป็นบริษัทร่วมของ Frensenius Medical Care

ในเดือนมิถุนายน 2553 บริษัทได้เปิดศูนย์ทางเดินอาหารและตับแห่งใหม่

ในปี 2553 บริษัทได้รับการยอมรับจากหลายองค์กรสำหรับความสำเร็จในหลายๆด้าน
โดยได้รับรางวัลดังต่อไปนี้

1.  รางวัลผู้ส่งออกสินค้าและบริการดีเด่น ประเภทผู้ให้บริการดีเด่น

2.  รางวัล “หนึ่งในสิบองค์กรนวัตกรรมยอดเยี่ยมประจำปี 2553”
    จากคณะพาณิชยศาสตร์และการบัญชี จุฬาลงกรณ์มหาวิทยาลัย

3.  รางวัล “สถานประกอบกิจการดีเด่น ด้านแรงงานสัมพันธ์และสวัสดิการแรงงาน ประจำปี
    2553” ซึ่งจัดโดย กรมสวัสดิการและคุ้มครองแรงงาน กระทรวงแรงงาน

4.  รางวัล Award of Outstanding Performance in Medically-Oriented
    Establishment จากการประกาศรางวัลอุตสาหกรรมท่องเที่ยวไทย โดย
    การท่องเที่ยวแห่งประเทศไทย

ปี 2554 ในเดือนมีนาคม 2554 บริษัทโดยอนุมัติของคณะกรรมการของบริษัท
ได้เข้าทำการซื้อหุ้นสามัญของบริษัท บางกอกเชน ฮอสปิทอล จำกัด (มหาชน) จำนวน
415,624,000 หุ้น จากบริษัท แลนด์ แอนด์ เฮ้าส์ จำกัด (มหาชน) ซึ่งไม่เป็นบุคคลที่เกี่ยวโยงกัน
ในราคาหุ้นละ 8.50 บาท คิดเป็นสัดส่วนร้อยละ 24.99
ของหุ้นที่ออกและชำระแล้วทั้งหมดของบริษัทดังกล่าว
(มูลค่าการลงทุนรวมค่าใช้จ่ายในการเข้าซื้อหุ้นทั้งหมด 3,562.9 ล้านบาท) โดยบริษัท
บางกอกเชน ฮอสปิทอล จำกัด (มหาชน) เป็นผู้ดำเนินธุรกิจภายใต้ชื่อกลุ่มโรงพยาบาลเกษมราษฎร์
(“เกษมราษฎร์”) การเข้าซื้อหุ้นในครั้งนี้จะทำให้บริษัท บางกอกเชน ฮอสปิทอล จำกัด (มหาชน)
เป็นบริษัทร่วมฯ ตั้งแต่ 18 มีนาคม 2554 และบริษัทสามารถรับรู้รายได้เงินปันผล
และรับรู้ส่วนแบ่งกำไรจากเงินลงทุนจากผลการดำเนินงานในอนาคตของเกษมราษฎร์ตั้งแต่ไตรมาส
2 ปี 2554 เป็นต้นไป

ในเดือนเมษายน 2554 บริษัทร่วม (บริษัท บำรุงราษฎร์ อินเตอร์เนชั่นแนล จำกัด)
ได้จดทะเบียนกับกระทรวงพาณิชย์เพื่อลดทุนจดทะเบียนและชำระแล้วจากเดิม 3,199.3 ล้านบาท
(31,993,367 หุ้น มูลค่าที่ตราไว้หุ้นละ 100.00 บาท) เป็น 1,176.0 ล้านบาท (หุ้นสามัญ
11,760,000 หุ้น มูลค่าที่ตราไว้หุ้นละ 100.00 บาท)
การลดทุนดังกล่าวเป็นไปตามมติที่ประชุมวิสามัญผู้ถือหุ้นของบริษัทร่วมเมื่อวันที่ 14 มีนาคม 2554
บริษัทได้รับเงินคืนทุนจากบริษัทร่วมดังกล่าวแล้วเมื่อวันที่ 19 เมษายน 2554
ตามสัดส่วนที่บริษัทถือหุ้น ที่ร้อยละ 31.5 ในบริษัทร่วมดังกล่าว เป็นจำนวนเงิน 612.6 ล้านบาท
(หุ้นสามัญ 6,373,506 หุ้น ในมูลค่าหุ้นละ 96.12 บาท) ทั้งนี้ บริษัท บำรุงราษฎร์
อินเตอร์เนชั่นแนล จำกัด ยังคงเป็นบริษัทร่วมของบริษัท

ในเดือนกันยายน 2554 ที่ประชุมวิสามัญผู้ถือหุ้นของบริษัทย่อย (บริษัท เอเชีย โกลเบิล รีเสิร์ช
จำกัด) มีมติอนุมัติให้บริษัทย่อยเพิ่มทุนจดทะเบียนจากเดิม 20.0 ล้านบาท (หุ้นสามัญ 2.0 ล้านหุ้น
มูลค่าที่ตราไว้หุ้นละ 10.00 บาท) เป็น 50.0 ล้านบาท (หุ้นสามัญ 5.0 ล้านหุ้น
มูลค่าที่ตราไว้หุ้นละ 10.00 บาท) โดยการออกหุ้นสามัญเพิ่มทุน 30.0 ล้านหุ้น มูลค่าที่ตราไว้หุ้นละ
10.00 บาท ให้แก่ผู้ถือหุ้นเดิมของบริษัทย่อยในราคาหุ้นละ 10.00 บาท
โดยบริษัทซื้อหุ้นเพิ่มทุนดังกล่าวทั้งจำนวนและจ่ายชำระค่าหุ้นเพิ่มทุนเมื่อวันที่ 13 กันยายน 2554
บริษัทย่อยได้จดทะเบียนการเพิ่มทุนกับกระทรวงพาณิชย์เมื่อวันที่ 14 กันยายน 2554

ในเดือนพฤศจิกายน 2554 บริษัท บำรุงราษฎร์ อินเตอร์เนชั่นแนล จำกัด
ได้ทำสัญญาขายผลประโยชน์ทั้งหมด ในส่วนของ Asian Hospital ในประเทศฟิลิปปินส์
ให้กับกลุ่มบริษัท Metro Pacific ของประเทศฟิลิปปินส์ ซึ่งภายในวันที่ 6 ธันวาคมที่ผ่านมา
ก็ได้มีการโอนซื้อขายกันสมบูรณ์ รวมถึงการที่ทาง บริษัท บำรุงราษฎร์ อินเตอร์เนชั่นแนล จำกัด
ได้แจ้งกับทาง SEHA ของสหรัฐ อาหรับ เอมิเรต
ที่จะตัดสินใจไม่ขอขยายสัญญาการบริหารโรงพยาบาล Mafraq ใน สหรัฐ อาหรับ เอมิเรต

และเพื่อรองรับปริมาณความต้องการของผู้ป่วยที่เพิ่มขึ้น
ทางบริษัทมีความต้องการที่ดินเพิ่มเพื่อให้สอดคล้องกับการขยายกิจการ
จึงได้มีการจัดซื้อที่ดินเพิ่มเติมบริเวณถนนเพชรบุรีตัดใหม่ รวมที่ดินทั้งสิ้น 4 ไร่ 49 ตารางวา

ในเดือนธันวาคม 2554 ทางบริษัทได้มีการประชุมวิสามัญผู้ถือหุ้นครั้งที่ 1/2554
เพื่อออกหุ้นกู้เพื่อเสนอขายต่อผู้ลงทุนสถาบันและผู้ลงทุนรายใหญ่ อายุ 5 ปี 7 ปี และ 10 ปี
มูลค่ารวม 5,000 ล้านบาท
นอกจากนี้ยังได้มีการขยายระยะเวลาการใช้สิทธิหุ้นกู้แปลงสภาพออกไปอีก 5 ปี เป็นครบกำหนดวันที่
23 สิงหาคม 2560 แต่ให้หลักประกันจะสิ้นสุดระยะเวลาเท่าเดิมคือวันที่ 23 สิงหาคม 2555
และในเดือนเดียวกันนั้นทางบริษัทได้ขายเงินลงทุนในบริษัทย่อย บริษัท บำรุงราษฎร์ เมดิคอล
เซ็นเตอร์ จำกัด ให้กับบุคคลภานนอก จำนวน 229,680 หุ้น ราคาหุ้นละ 9.80 บาท รวมจำนวน
2.3 พันล้านบาท ซึ่งจะเป็นผลให้บริษัทรับรู้ผลขาดทุนจากรายการนี้จำนวน 1 ล้านบาท
ในงบการเงิน งวดสิ้นสุด 31 ธันวาคม 2554 ซึ่ง บริษัท บำรุงราษฎร์ เมดิคอล เซ็นเตอร์ จำกัด
ยังคงเป็นบริษัทย่อยของบริษัทต่อไปจากการถือหุ้น 51 เปอร์เซ็นต์

นอกจากนี้ ในปี 2554 บริษัทยังได้รับรางวัล “สถานประกอบกิจการดีเด่น
ด้านแรงงานสัมพันธ์และสวัสดิการแรงงาน ประจำปี 2554” ซึ่งจัดโดย
กรมสวัสดิการและคุ้มครองแรงงาน กระทรวงแรงงาน เป็นปีที่ 3 ติดต่อกัน

ปี 2555 ในเดือนพฤษภาคม 2555 ทางบริษัทได้มีการซื้อที่ดินเพิ่มเติม
บริเวณถนนเพชรบุรีตัดใหม่ที่มีพื้นที่ติดกันกับที่ดินที่ได้ซื้อไว้แล้วจำนวน 342 ตารางวา (รวมมีพื้นที่ 4
ไร่ 3 งาน 91 ตารางวา)
เพื่อให้การใช้สอยที่ดินมีประสิทธิภาพยิ่งขึ้นและสอดคล้องกับการรองรับการขยายกิจการของโรงพยาบาล

ในเดือนกรกฎาคม 2555 บริษัทได้ขายเงินลงทุนทั้งหมดในหุ้นสามัญของ บริษัท บางกอก เชน
ฮอสปิทอล จำกัด (มหาชน) ซึ่งดำเนินธุรกิจภายใต้ชื่อกลุ่มโรงพยาบาลเกษมราษฎร์
(“เกษมราษฎร์”) จำนวน 498,748,800 หุ้น คิดเป็นสัดส่วนร้อยละ 24.99
ของหุ้นที่ออกและชำระแล้วทั้งหมด คิดเป็นเงินทั้งสิ้น 4,563.55 ล้านบาท

ในเดือนกันยายน 2555 บริษัทได้ลงทุนซื้อหุ้นสามัญของ บริษัท รื่นมงคล จำกัด จำนวน
34,000,000 หุ้น คิดเป็นร้อยละ 100 ของทุนที่ออกและเรียกชำระแล้วของ บริษัท รื่นมงคล จำกัด
ซึ่งคิดเป็นมูลค่ารายการรวมทั้งสิ้น 1,053.11 ล้านบาท ที่เป็นผู้ครอบครองกรรมสิทธิ์ในที่ดินขนาด 3
ไร่ 3 งาน 44.4 ตารางวา บริเวณสุขุมวิท ซอย 1
เพื่อรองรับการขยายกิจการของโรงพยาบาลในอนาคต

และในเดือนเดียวกัน บริษัทได้ดำเนินการขายเงินลงทุนทั้งหมดใน บริษัท เอบีเอสพีซี กรุ๊ป จำกัด
(เดิมชื่อ บริษัท บำรุงราษฎร์ เมิคอล เซ็นเตอร์ จำกัด) ที่บริษัทได้ถืออยู่จำนวน 63,747 หุ้น
คิดเป็นร้อยละ 51 ของทุนที่ออกและเรียกชำระแล้วของ บริษัท เอบีเอสพีซี กรุ๊ป จำกัด
ที่ราคาเฉลี่ยหุ้นละ 24 บาท คิดเป็นมูลค่ารายการรวมทั้งสิ้น 1,529,928 บาท
ซึ่งภายหลังการจำหน่ายเงินลงทุนเสร็จสิ้นแล้ว บริษัทไม่มีภาระผูกพันใดๆ
กับบริษัทย่อยดังกล่าวอีกต่อไป

นอกจากนี้ในปี 2555 บริษัทร่วม (บริษัท บำรุงราษฎร์ อินเตอร์เนชั่นแนล จำกัด)
ได้จดทะเบียนกับกระทรวงพาณิชย์เพื่อลดทุนจดทะเบียนและชำระแล้ว จำนวน 4 ครั้ง ณ วันที่ 15
มีนาคม 2555, 18 พฤษภาคม 2555, 23 กรกฎาคม 2555 และวันที่ 25 กันยายน 2555
จากเดิม 1,176.0 ล้านบาท เหลือทุนจดทะเบียนและชำระแล้ว 4.6 ล้านบาท (หุ้นสามัญ 45,938
หุ้น มูลค่าที่ตราไว้หุ้นละ 100.00 บาท)
การลดทุนดังกล่าวเป็นไปตามมติที่ประชุมผู้ถือหุ้นของบริษัทร่วมที่เกี่ยวข้อง
บริษัทได้รับเงินคืนทุนจากบริษัทร่วมดังกล่าวแล้ว ตามสัดส่วนที่บริษัทถือหุ้นที่ร้อยละ 31.5
ในบริษัทร่วมดังกล่าว เป็นจำนวนเงินรวม 361.8 ล้านบาท ทั้งนี้ บริษัท บำรุงราษฎร์
อินเตอร์เนชั่นแนล จำกัด ยังคงเป็นบริษัทร่วมของบริษัท

ในปี 2555 บริษัทได้รับการยอมรับจากหลายองค์กรสำหรับความสำเร็จในหลายๆด้าน
โดยได้รับรางวัลดังต่อไปนี้

  1. รางวัลประกาศเกียรติคุณ ในฐานะองค์กรต้นแบบ 1 ใน 85
  องค์กรที่ทำกิจกรรมทำดีเพื่อพ่อในโครงการ “Happy Workplace ทำดีเพื่อพ่อ”
  ซึ่งริเริ่มโดยกลุ่มผู้ประกอบธุรกิจอุตสาหกรรมร่วมกับ ภาคีเครือข่ายภาคเอกชนและภาครัฐ

  2. รางวัล “องค์กรแห่งความสุข” ปีที่ 5 สำนักงานกองทุนสนับสนุนการสร้างเสริมสุขภาพ
  (สสส.)

  3. รางวัล Reader’s Digest Trusted Brand GOLD Awards 2012
  ประเภทสถานพยาบาล

  4. ได้รับรางวัลใบรับรองจาก Press Ganey Associates, Inc. ในด้าน
  International Quality Indicator Project Member, quality measures in
  Acute Inpatient care.

  5. ได้รับการเผยแพร่ในรายงาน 50 องค์กรต้นแบบในการดำเนินงาน
  ด้านความรับผิดชอบต่อสังคมประจำปี พ.ศ. 2555

  6. รางวัลสถานประกอบการดีเด่น เป็นปีที่ 4 ติดต่อกัน
  ประเภทสถานประกอบการขนาดใหญ่ที่ไม่มีสหภาพแรงงาน จัดโดยกระทรวงแรงงาน

3.2 ภาพรวมการประกอบธุรกิจของกลุ่มบริษัท

ผังโครงสร้างองค์กร ณ วันที่ 31 ธันวาคม 2555

[]

บริษัท โรงพยาบาลบำรุงราษฎร์ จำกัด (มหาชน) (“บริษัท”)
ประกอบกิจการโรงพยาบาลเอกชนในกรุงเทพมหานคร
มีความสามารถในการรองรับผู้ป่วยในด้วยจำนวนเตียงพร้อมให้บริการ 487
เตียงและผู้ป่วยนอกมากกว่า 4,500 คนต่อวัน
และเป็นหนึ่งในผู้นำในการให้บริการทางการแพทย์ในประเทศไทย
และในภูมิภาคเอเชียตะวันออกเฉียงใต้ โดยมีการให้บริการอย่างครบวงจรทั้งการบริการผู้ป่วยนอก
และการบริการผู้ป่วยใน ตลอดเวลาที่ผ่านมา บริษัทได้ให้ความสำคัญกับการรักษาพยาบาลที่มีคุณภาพ
คณะแพทย์และพนักงานที่มีความเชี่ยวชาญ และเป็นโรงพยาบาลแห่งแรกในเอเชีย
ที่ได้รับการรับรองคุณภาพโรงพยาบาลระดับสากล (JCI Accreditation)
ตามมาตรฐานการรับรองของสหรัฐอเมริกา นอกจากนี้โรงพยาบาลยังได้รับการรับรอง JCI’s
Clinical Care Program Certification (CCPC) ใน Primary Stroke Program,
Acute Myocardial Infarction, Diabetes Mellitus Type I and II และ Chronic
Kidney Disease Stage I to IV
อีกทั้งเป็นโรงพยาบาลเอกชนแห่งแรกที่ได้รับการรับรองมาตรฐานคุณภาพโรงพยาบาลไทย (Thai
Hospital Accreditation – HA)

บริษัทมีบริษัทย่อยซึ่งบริษัทถือหุ้น 100% อยู่สี่บริษัท คือ (1) บริษัท ไวทัลไลฟ์ จำกัด (2) บริษัท
เอเชีย โกลเบิล รีเสิร์ช จำกัด (3) บริษัท เอเชีย โกลเบิล เฮลธ์ จำกัด และ (4) บริษัท
รื่นมงคล จำกัด และมีบริษัทร่วมสองบริษัท คือ บริษัท บำรุงราษฎร์ อินเตอร์เนชั่นแนล จำกัด
ซึ่งบริษัทถือหุ้น 31.5% และบริษัท ซีดีอี เทรดดิ้ง จำกัด ซึ่งบริษัทถือหุ้น 30%

โครงสร้างบริษัทมีดังต่อไปนี้

บริษัท ไวทัลไลฟ์ จำกัด (“Vitallife”) เป็นผู้ริเริ่มศูนย์ส่งเสริมสุขภาพและเวชศาสตร์วัยยุวัฒน์
(anti-aging) แบบครบวงจร
เชี่ยวชาญทางด้านการให้บริการป้องกันและรักษาเพื่อชะลอความเสื่อมของร่างกาย
โดยมุ่งเน้นกลุ่มเป้าหมายที่สนใจการดูแลรักษาสุขภาพเป็นพิเศษ
โปรแกรมไวทัลไลฟ์มีการผสมผสานระหว่างคณะแพทย์มืออาชีพที่มีความเชี่ยวชาญ
และวิทยาการมาตรฐานระดับสากล เพื่อออกแบบโปรแกรมสุขภาพสำหรับลูกค้าแต่ละรายโดยเฉพาะ
ซึ่งมีทั้งโปรแกรมการออกกำลังกาย โปรแกรมโภชนาการ และโปรแกรมอาหารเสริม เพื่อสุขภาพที่ดี
และเป็นศูนย์กลางในการให้บริการเวชศาสตร์วัยยุวัฒน์แก่คลินิกพันธมิตรอื่นๆ

บริษัท เอเชีย โกลเบิล เฮลธ์ จำกัด (“AGH”)
เป็นบริษัทซึ่งทำหน้าที่สนับสนุนการลงทุนในธุรกิจการแพทย์และธุรกิจที่เกี่ยวข้องในภูมิภาค

บริษัท เอเชีย โกลเบิล รีเสิร์ช จำกัด (“AGR”) เป็นผู้ให้บริการด้านวิจัยทางคลินิกทั้งในประเทศ
และในเอเชียตะวันออกเฉียงใต้ โดยเป็น (1) ศูนย์ประสานวิจัย (Contract Research
Organization หรือ CRO) ซึ่งคือผู้ทดลองวิจัยทางคลินิกให้กับบริษัทยา บริษัท biotech
และบริษัทอุปกรณ์การแพทย์ และ (2) ศูนย์วิจัยทางคลินิก (Site Management Organization
หรือ SMO) ซึ่งเป็นผู้บริหารโครงการวิจัยต่างๆเพื่อให้ได้การวิจัยและข้อมูลที่มีคุณภาพ

บริษัท รื่นมงคล จำกัด เป็นผู้ครอบครองกรรมสิทธิ์ในที่ดินขนาด 3 ไร่ 3 งาน 44.4 ตารางวา
บริเวณสุขุมวิท ซอย 1 เพื่อรองรับการขยายกิจการของโรงพยาบาลในอนาคต

บริษัท บำรุงราษฎร์อินเตอร์เนชั่นแนล จำกัด (“BIL”)
เป็นผู้ลงทุนในโครงการต่างๆในต่างประเทศของบริษัท
ซึ่งมุ่งเน้นการลงทุนในธุรกิจโรงพยาบาลและการบริหารโรงพยาบาล ในช่วงปี 2554 ที่ผ่านมานั้น
BIL ได้ถอนการลงทุนในต่างประเทศ อันประกอบด้วยการจำหน่ายโรงพยาบาล Asian Hospital
ในประเทศฟิลิปปินส์ และการไม่ต่อสัญญาการบริหารโรงพยาบาล Mafraq ในกรุงอาบูดาบี
สหรัฐอาหรับเอมิเรต เพื่อหันมามุ่งเน้นการขยายตลาดภายในประเทศ และในปี 2555 นี้เอง BIL
ก็ได้หยุดดำเนินกิจการและทยอยลดทุนจดทะเบียน เพื่อคืนเงินลงทุนให้แก่ผู้ถือหุ้นตามสัดส่วนการลงทุน

บริษัท ซีดีอี เทรดดิ้ง จำกัด (“CDE Trading”) (เดิมชื่อ บริษัท โกลเบิลแคร์ โซลูชั่น
(ประเทศไทย) จำกัด) เดิมเป็นบริษัทพัฒนาระบบซอฟท์แวร์สำหรับโรงพยาบาล ในปี 2550 บริษัท
โกลเบิลแคร์ โซลูชั่น (ประเทศไทย) จำกัด ได้ขายสินทรัพย์หลัก
คือผลิตภัณฑ์ซอฟท์แวร์บริหารโรงพยาบาลและสินทรัพย์อื่นๆ ให้กับกลุ่มไมโครซอฟท์
และได้จดทะเบียนเปลี่ยนชื่อเป็น บริษัท ซีดีอี เทรดดิ้ง จำกัด โดยที่ขณะนี้ CDE Trading
หยุดการดำเนินกิจการชั่วคราว

3.3 โครงสร้างรายได้

หน่วย: ล้านบาท

  --------------------------------------------------------------------------------------------------------------------
  กลุ่มธุรกิจ          ดำเนินการโดย          % การถือหุ้นของบริษัท 2555              2554              2553                 
  ---------------- -------------------- ---------------- ---------- ------ ---------- ------ ---------- ------ -- ----
                                                         รายได้รวม   %      รายได้รวม   %      รายได้รวม   %         

  ธุรกิจการแพทย์      บมจ.                                  12,684     89.3   10,850     96.0   9,636      95.7      
                   โรงพยาบาลบำรุงราษฎร์                                                                             

  ธุรกิจการแพทย์      บจ. ไวทัลไลฟ์          100.0            201        1.4    165        1.5    170        1.7       

  รวมธุรกิจการแพทย์                                         12,885     90.7   11,015     97.5   9,806      97.4      

  ธุรกิจให้เช่า        บมจ.                                  130        0.9    121        1.0    130        1.3       
                   โรงพยาบาลบำรุงราษฎร์                                                                             

  รวมธุรกิจให้เช่า                                           130        0.9    121        1.0    130        1.3       

  อื่นๆ              บมจ.                                  1,178      8.3    161        1.4    127        1.3       
                   โรงพยาบาลบำรุงราษฎร์                                                                             

  อื่นๆ              บจ. ไวทัลไลฟ์          100.0            4          -      3          -      -          -         

  อื่นๆ              บจ. เอเชีย โกลเบิล     100.0            7          0.1    6          0.1    6          0.1       
                   รีเสิร์ช                                                                                          

  รวมอื่นๆ                                                 1,189      8.4    170        1.5    133        1.3       

  รวม                                                    14,204     100    11,306     100    10,069     100       
  --------------------------------------------------------------------------------------------------------------------